Sidste gang AaB mødte Esbjerg på hjemmebane blev det til en sejr på 2-1 til nordjyderne. Og den præstation går træner Kent Nielsen efter at gentage: - Det lynhurtige omstillingsspil og evnerne på dødbolde med især de lange indkast er blandt Esbjergs forcer, og det er naturligvis ting, vi har fokus på at dæmme op for, udtaler han i en pressemeddelelse søndag eftermiddag. - Vi vil gerne kopiere vores seneste præstation i Esbjerg, hvor vi var dygtige i vores presspil. Vi formåede hele tiden at forstyrre Esbjerg, og samtidig spillede vi meget varieret, når vi selv var på bolden. Vores selvtillid er god, og vi tror på, at vi kan få et nyt brugbart resultat med hjem i morgen aften, siger Kent Nielsen, der efter søndagens træningspas har udtaget følgende 19 navne inklusive tilbagevendte Rasmus Würtz: 1 Nicolai Larsen, 2 Patrick Kristensen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 11 Rasmus Jönsson, 14 Mathias Wichmann, 17 Kasper Kusk, 18 Anders K. Jacobsen, 19 Søren Frederiksen, 20 Henrik Dalsgaard, 21 Kasper Risgård, 22 Carsten Christensen, 23 Nicolaj Thomsen, 26 Rasmus Thelander, 28 Hallur Hansson, 32 Kasper Pedersen og 33 Lukas Spalvis. Lasse Nielsen har karantæne, mens Jakob Ahlmann, med en overanstrengt lyske, er eneste mand på skadeslisten.

Referat:
Rasmus Würtz er tilbage i kampform, når AaB mandag aften forsøger at gentage succesen fra sidste besøg på Blue Water Arena i Esbjerg.